יואב שדמה

יואב שדמה (נולד ב-16 בדצמבר 1959) הוא טכנאי סאונד, מפיק מוזיקלי ואיש עסקים ישראלי.

== ביוגרפיה ==

שדמה נולד בשנת 1959 בעפולה והוא הצעיר מבין שלושה אחים<ref name=":0"></ref>. גדל במושב השיתופי מולדת בעמק יזרעאל אליו עברו הוריו בלה וצבי שדמה מקיבוץ גינוסר בשנת 1957<ref name=":0" />.

בצבא שירת בסיירת גולני ולאחר מכן כקצין בעורב גולני, ובהמשך מונה למפקד היחידה בשנת 1981. לאחר שחרורו מהצבא בסוף שנת 1981 עבר לתל אביב והחל לעבוד באולפני טריטון.

שדמה היה טכנאי בית בטריטון. פרויקט מיקסים ראשון היה אלבומה השני של להקת הקליק עם השיר "אל תדליקו לי נר" שהיה שיר השנה ב-1983. כמו כן הקליט את השיר "ילד השדה" של גדעון כפן שהפך מיד ללהיט רדיו וחודש 20 שנים מאוחר יותר בסדרת הילדים אליפים. שדמה גם הקליט את פנינה רוזנבלום עם השיר "תמיד אשה" אותו הפיק וניגן בכל הכלים דני רובס.

בשנת 1984 עבר לעבוד מחוץ לישראל. שנת 1987 חזר והיה טכנאי/מפיק בפרויקטים עבור יוסי בנאי, מיקי גבריאלוב, מאיר אריאל ודני סנדרסון. לאחר מכן היה מעורב בפרויקטים שהפכו ללהיטים<ref></ref> ונחשבו לפורצי דרך עם ועבור מאיר בנאי, כוורת, מיקי גבריאלוב והקליק. שדמה הפיק עם איגי דיין את אלבום הסולו הראשון של איגי ולאחר מכן הפיק את ההופעות הראשונות של זקני צפת. שדמה גם הקליט את אלבומם השני והמצליח בשנת 1995 בהפקת חיים רומנו הכולל את השיר "שישי שבת" ואת שני האלבומים הבאים של הלהקה "תן לי שלאגר 1" ו"תן לי שלאגר 2" בהפקת עובד אפרת. באותה שנה הקליט את אלבום הבכורה של המכשפות עם שירים שהפכו נכס צאן ברזל כמו "עד העונג הבא". הוא הצטרף לצוות ההפקה לכל אלבומי הלהקה עד מותה של ענבל פרלמוטר בתאונת דרכים. שדמה גם הפיק עם ליליאן שוץ ועשה מיקסים לאלבום הקלטות אחרונות שיצא לאחר מותה. תוך כדי הקליט או מיקסס שדמה את תחילת עידן ההיפ הופ הישראלי עם פרויקטים עבור אדמו"ר, שב"ק ס', הפיק את איז הופ ועבד בצמוד למפיק יוסי פיין. באותן שנים הפיק שירים של מאיר אריאל – "נרקומן ציבור", דורי בן זאב – "לאה" והקליט עם המוזיקאי והמפיק יוסי אלפנט פרויקטים לורד קלפטר, דניאל, ליליה ועוד. שדמה אף הפיק אלבום הופעה חיה של להקה רטורית ואת אלבומו היחיד של אלפנט שנפטר טרם הושלמה מלאכת ההקלטה. שדמה קיבץ נגנים והשלים את הקלטת האלבום מספר חודשים מאוחר יותר.

בנוסף, שדמה עבד על פסקולים לסרטים ישראליים וביניהם: שבע ברכות, מישהו לרוץ איתו, ללכת על המים, החיים על פי אגפא, השוטר, שנת אפס, הבועה, עץ לימון, ברוריה, הדירה ועוד<ref></ref>.

== פעילות חינוכית ==
יואב שדמה היה חלק ממיצוב החינוך המקצועי לסאונד בישראל. בשנים 1997–2004 הקים והיה מנהל-שותף בבית הספר לסאונד של הצוללת הצהובה בירושלים בניהולו של אצ'ה בר ובשיתוף הקרן לירושלים מיסודו של טדי קולק. בשנים 2001–2009 היה בצוות ההקמה של מחלקת הסאונד וההפקה בבית הספר רימון, בשנים 2003–2010 היה שותף בצוות ההקמה והלימוד של מגמת סאונד במכללת כנרת.

== חיים אישיים ==
שדמה נשוי ואב לשלושה ילדים<ref name=":0" />.

== דיסקוגרפיה<ref></ref> ==
* הקליק – עולם צפוף
* מאיר בנאי – הצבעים משתנים
* דני סנדרסון – קופץ לשניה
* זקני צפת – זקני צפת
* זקני צפת – תן לי שלאגר 1+2
* המכשפות – עד העונג הבא
* יוסי אלפנט – אלפנט
* שלומי שבן – עיר
* רונה קינן – שירים ליואל
* עברי לידר – זה לא אותו דבר
* יוני בלוך – אולי זה אני
* הקליק – אני לא בפסקול
* שב"ק ס' – 20.2.98 חי בקריות
* אהוד בנאי – קרוב
* יוסי בנאי – יוסי בנאי
* זאב טנא – חתול שחור
* מאיר אריאל – ירוקות
* גידי גוב – בקצה ההר
* המכשפות – מתכסות
* חוה אלברשטיין – יונת האהבה
* דני סנדרסון – בלאק אנד וויט
* מיקי גבריאלוב – מיקי גבריאלוב
* שלמה גרוניך – שלומי גרוניך ומקהלת שבא
* איגי דיין – משהו ממך
* אדמו"ר – חומוס מטמטם
* רן דנקר ועילי בוטנר – שווים
* איז הופ – איז הופ
* חוה אלברשטיין – בהופעה חיה
* ענבל פרלמוטר – הקלטות אחרונות
* שולי רנד – הופעה בקיסריה
* שילה פרבר – מתוק שחור
* היונים – אז היה אז
* גליקריה – עצב מתוק
* יענקלה רוטבליט – מכתבים מבית רביעי
* אוסף נענע – מספר אחת
* ורד קלפטר – ולגמרי לא שווים
* אילן וירצברג – כל זמן שאתה מנגן
* אמיר דדון – אמיר דדון
* אור כשדים – לב פגיון
* רונן בן טל – דורך במקום מזנק לרחוק
* חוה אלברשטיין – ילדת טבע<ref></ref>
* חוה אלברשטיין - בוא המורה<ref></ref>
* חוה אלברשטיין - סרנדה
* דנה אינטרנשיונל – הכל זה לטובה
* גידי גוב – תראו מה מצאתי

== קישורים חיצוניים ==

* [https://www.discogs.com/artist/404769-Yoav-Shdema יואב שדמה] באתר discogs
* [https://www.studio-joav.com/ אתר אולפן ההקלטות] של יואב שדמה
* [https://mojokid.com/talkingsound/2017/02/26/episode-4-joav-shdema-israeli-music-יואב-שדמה/ יואב שדמה] בפודקאסט "מדברים סאונד"
* [https://open.spotify.com/episode/5j1HL7pihRdWT7a9sejKhg יואב שדמה] בפודקאסט "מאחורי הקלעים"

== הערות שוליים ==

קטגוריה:ויקיפדיה: ערכים של משתמשים חדשים
קטגוריה:לוחמי סיירת גולני
קטגוריה:מפיקים ישראלים